**PLAN I PROGRAM RADA PREDŠKOLE**

**listopad, 2019.-svibanj,2020.**

****

*Nacionalni kurikulum za rani i predškolski odgoj i obrazovanje* uključuje:osobnu,emocionalnu i tjelesnu, obrazovnu i socijalnu dobrobit djeteta.

**Osobna,emocionalna i tjelesna dobrobit djeteta**

* ***subjektivan osjećaj; biti zdrav, zadovoljan i osjećati se dobro.***

Ona uključuje:

* razvoj motoričkih vještina
* usvajanje higijenskih, prehrambenih i kretnih navika kao preduvjeta zdravlja
* uživanje u različitim interakcijama i aktivnostima
* otvorenost djeteta prema svijetu oko sebe i prema novim iskustvima
* smirenost (odsutnost osjećaja ugroženosti, nemira, zabrinutosti)
* samoprihvaćanje djeteta (nepotiskivanje emocija, prihvaćanje sebe)
* samopoštovanje i samosvijest djeteta
* sposobnost privremene odgode zadovoljavanja svojih potreba
* razvoj identiteta djeteta (osobnog i socijalnog)
* spremnost djeteta na donošenje odluka koje se odnose na njegove aktivnosti
* razvoj samostalnosti mišljenja i djelovanjaprocjenjivanje mogućih posljedica svojih akcija tj. razmatranje načina njihova ostvarenja
* inicijativnost i inovativnost djeteta
* samoiniciranje i samoorganiziranje vlastitih aktivnosti
* promišljanje i samoprocjena vlastitih aktivnosti i postignuća.

**Obrazovna dobrobit**

* ***uspješno funkcioniranje i razvijanje osobnih potencijala (spoznajnih, umjetničkih, motoričkih...)***

Ona uključuje:

* radoznalost i inicijativnost djeteta
* kreativnost, stvaralački potencijal djeteta
* percepcija sebe kao osobe koja može i voli učiti
* otkrivanje radosti i korisnosti učenja
* propitivanje vlastitih ideja i teorija (metakognitivne sposobnosti djeteta)
* stvaranje i zastupanje novih ideja
* argumentirano iznošenje vlastitih načina razmišljanja
* identifikaciju različitih izvora učenja i njihovu raznovrsnu primjenu
* idejnu izradu i vođenje projekata (djetetovih i onih potaknutih od odgojitelja)
* visoku uključenost djeteta u odgojno-obrazovne aktivnosti (zaokupljenost)
* osvještavanje procesa vlastitog učenja, upravljanja njime i postupno preuzimanje odgovornosti za taj proces
* samoprocjenu djeteta u području učenja.

**Socijalna dobrobit**

* ***uspješno interpersonalno (socijalno) funkcioniranje i razvijanje socijalnih kompetencija***

Ona uključuje:

* razumijevanje i prihvaćanje drugih i njihovih različitosti (proizašlih iz vjerskih, rasnih, nacionalnih, kulturoloških i drugih različitosti ili posebnih potreba)
* usklađenost s obrascima, pravilima, normama i zahtjevima socijalne grupe/zajednice
* uspostavljanje, razvijanje i održavanje kvalitetnih odnosa djeteta s drugom djecom i odraslimaaktivno sudjelovanje, pregovaranje i konstruktivno rješavanje konfliktnih situacija
* zajedničko (usklađeno) djelovanje djeteta s drugima (djecom i odraslima)
* etičnost, solidarnost i tolerancija djeteta u komunikaciji sdrugima

 mogućnostprilagodbe djeteta novim,promjenjivimsituacijama i okolnostima (fleksibilnost i adaptabilnost)

 percepciju sebe kao važnog dijela zajednice/okruženja

 osjećaj prihvaćenosti i pripadanja

 percepcijusebe kao člana zajednice kojiima priliku imogućnosti pružanja doprinosa zajednici

* odgovorno ponašanje djeteta prema sebi i drugima.

U skladu s tim, odgojno-obrazovni rad s djecom u godini prije polaska u školu planira se i oblikuje cjelovito (*tematski, projektno*), a ne parcelizirano (kao međusobno nepovezane aktivnosti, izdvojena područja učenja, uvježbavanje posebnih vještina i sl.). U *kurikulumupredškole* planiraju se kontekstualni uvjeti (okruženje) za održavanje različitih odgojno-obrazovnih aktivnosti i stjecanje raznovrsnih odgojno-obrazovnih iskustava djece, a ne precizan tijek njihovih aktivnosti niti fragmentirani sadržaji učenja.

Planiranje sadržaja kurikuluma predškole temelji se na promatranju i slušanju djece i dogovaranju s djecom, pri čemu su interesi djece i njihove individualne i razvojnemogućnosti najvažniji kriterij. Posebna pozornost usmjerava se utvrđivanju postojećegiskustva, znanja i razumijevanja djece te oblikovanju uvjeta za njihovo nadograđivanje.

Djecu se kontinuirano potiče na sudjelovanje, promišljanje i planiranje novih iskustavaučenja s odgojiteljem. Odgojno-obrazovne aktivnosti temelje se na istraživanju,otkrivanju, promišljanju, rješavanju problema i raspravi djeteta s drugom djecom iodgojiteljem te korištenju različitih izvora učenja. Djecu se potiče na izražavanje u sklopurazličitih vrsta reprezentacija (crtanje, slikanje, građenje, konstruiranje i sl.), koje imolakšavaju razumijevanje i integriranje koncepata kojima se bave te korištenje simbola zaizradu pisanih bilješki u njima svrhovitome kontekstu. Izravne intervencije odgojitelja u odgojno-obrazovnim aktivnostima temelje se na dobrom razumijevanju djece i smjerarazvoja njihovih aktivnosti te promišljanju načina na koji bi se svakom djetetu mogao osigurati prijelaz u *zonu sljedećega razvoja*.

U planiranju i oblikovanju kurikuluma predškole naglasak se stavlja na:

* poticanje cjelovitog razvoja, odgoja i učenja djece te osiguranje primjerene potpore razvoju kompetencija, usklađene s individualnim posebnostima i razvojnim karakteristikama svakog djeteta
* ostvarivanje individualiziranoga i fleksibilnoga odgojno-obrazovnog pristupa kojim se omogućava zadovoljenje različitih potreba djece(tjelesnih, emocionalnih, spoznajnih, socijalnih, komunikacijskih i sl.)
* prihvaćanje igre i drugih aktivnosti koje pridonose svrhovitom učenju i cjelovitom razvoju djece te razvoju navika tjelesnog vježbanja i očuvanja vlastitoga zdravlja
* učenje koje treba biti nestandardizirani proces, a koji se događa u svrhovitome kontekstu u sklopu kojeg djeca uče istraživanjem, otkrivanjem i rješavanjem problema
* poticanje samoiniciranog učenja djece i osposobljavanje djece za planiranje i evaluaciju vlastitog učenja te upravljanje tim procesom
* stvaranje primjerenog okruženja za spontano bogaćenje rječnika, kvalitetno izražavanje i razvoj razumijevanja, slušanja, govora i jezika odnosno razvijanje predčitačkih i grafomotoričkih vještina u kontekstualno povezanim situacijama
* kontekstualno uočavanje odnosa među predmetima i pojavama te poticanje i osnaživanje istraživačkih interesa djece za matematičko-logičke i prirodoslovne aktivnosti
* upoznavanje djece s informacijsko-komunikacijskom tehnologijom i mogućnostima njezina iskorištavanja u svrhu obogaćivanja i produbljivanja njihova učenja
* poticanje djece na iskazivanje i realizaciju vlastitih interesa i ideja, razvoj kritičkog mišljenja te nesmetano planiranje, organiziranje i provedbu aktivnosti
* razvoj sposobnosti djece za aktivno sudjelovanje u društvenim i kulturnim događajima
* razvoj sposobnosti djece za komunikaciju u multikulturnoj i višejezičnoj međunarodnoj zajednici
* razvoj osobnih potencijala djece (spoznajnih, umjetničkih, motoričkih i sl.)
* prihvaćanje i poticanje kreativnog izražavanja ideja, iskustava i osjećaja djece u raznim umjetničkim područjima i izražajnim medijima
* poticanje djece na poštovanje i njegovanje vlastite kulturne i povijesne baštine
* razvoj socijalnih kompetencija djece osiguravanjem sigurnih i podržavajućih kontekstualnih uvjeta koji omogućuju privikavanje na izvanobiteljski i institucijski kontekst, potiču kulturu komunikacije, zajedničkog življenja i ophođenja, razvoj socijalno-emocionalnih veza s vršnjacima, suradničko učenje, nenasilno rješavanje sukoba, timski rad – dogovaranje i podjela uloga, preuzimanje odgovornosti za vlastito ponašanje i postupke prema sebi, drugima i okruženju itd.
* poticanje djece da osvijeste važnost obiteljskog i institucijskog okruženja za njihov život, odgoj i učenje.

**Odgojno - obrazovni rad u programu predškole ostvarivat će se integrirano kroz četiri razvojna područja:**

a) tjelesni i psihomotorni,

b) socio - emocionalni razvoj i razvoj ličnosti,

c) spoznajni,

d) govor, komunikacija, izražavanje i stvaralaštvo.

**Osnovni ciljevi podrazumijevaju:**

* ostvarivanje vlastite osobnosti i kreativnosti
* poticanje cjelokupnog psihomotornog razvoja
* razvijanje stvaralačkih sposobnosti
* izvršavanje postavljenih obveza
* poticanje na timski rad i suradnju
* razvijanje sposobnosti za samostalan rad, urednost, sustavnost, preciznost i konciznost u usmenom izražavanju
* razvoj socijalnih vještina kao npr. poštivanje pravila u igri, odnosi s vršnjacima, samokontrola, suradnja...
* ovladavanje jezičnim sredstvima potrebnim za uspješnu komunikaciju
* razvoj komunikacijskih vještina
* postupno usvajanje hrvatskog jezičnog standarda
* osposobljavanje za apstraktno mišljenje, logičko zaključivanje
* razvoj matematičkih sposobnosti
* vježbanje grafomotorike i percepcije
* primjena likovnih tehnika i sredstava
* individualno ostvarenje u glazbenom području

**Tematsko planiranje sadržaja predviđenih za rad**

|  |  |  |
| --- | --- | --- |
| **Tematsko područje** | **Zadaci** | **Sadržaj** |
| **Ja u svijetu pjesama i priča** | - razvijati govorni izraz ( poticati govor i navikavati na slušanje govora drugih );- obogaćivati rječnik;- razvijati pravilnu artikulaciju glasova, riječi i rečenica;- razvijati pojam rečenice (odgovaramo „potpunom „ rečenicom) ;- upoznavati literarna ostvarenja dostupnihmogućnostima shvaćanja djece te dobi ;- razvijati finu motoriku. | *1.Književnost**- priče, bajke, basne/slušanje, pričanje, prepričavanje, odgovaranje na pitanja, razumijevanje slušanja**- poezija**- lutkarski igrokazi**- brojalice**- zagonetke**2. Početno čitanje i pisanje/predčitalačke vještine**- razvoj govora, artikulacija glasova**- vježbanje glasovne osjetljivosti**- igre glasovne analize i sinteze**- grafomotoričke vježbe* |
| **Ja u prirodnom i društvenom okruženju** | - na osnovi iskustva i organiziranog promatranja srediti, proširiti i obogatiti elementarno znanje o neposrednoj i široj okolini ;- postupno i sistematski pomagati djeci u usvajanju elementarnih prometnih navika;- zadovoljavati i razvijati interes za rad ljudi iz njihove neposredne okoline , za upoznavanje rezultata ljudskog rada te njegovati pozitivan emocionalan odnos prema radnome čovjeku;- razvijati interes i znatiželju za upoznavanje prirode i njegovati ljubav za prirodne ljepote te osnovne postupke za očuvanje prirode ;- usmjeravati i razvijati sposobnost zapažanja promjena u prirodi i međusobnu povezanost pojava u prirodi i životu ljudi ;- formirati elementarne pojmove o vremenu i vremenskim odnosima - upoznati djecu s društvenim događajima i uključivati ih prema mogućnosti. | **Društvena sredina***« Mala škola « - škola**Međusobno upoznavanje djece. Upoznavanje s učiteljicom. Ustanova : upoznavanje prostorija u kojima će djeca boraviti i ostalih prostorija .**Namještaj i oprema. Čuvanje namještaja, pribora i stvari u «maloj školi».* *Školsko igralište. Ljudi koji rade u školi.* *Međusobno ponašanje. Kulturno ponašanje prema odraslima : pozdrav, obraćanje, razgovor djece i odraslih . Posjet prvom razredu osnovne škole ,školski pribor.**Roditeljski dom* *Znam gdje stanujem.* *Život i rad članova obitelji ( roditelji, braća , sestre, djed , baka ) .* *Moja majka – njezin rad u obitelji i društvu.**Kulturno ponašanje u obitelji. Kuća u kojoj stanujemo.*  *Radni ljudi koje svakodnevno susrećemo.* *Okolina**Put od kuće u kojoj stanujem do «male škole» ( ulice, trgovine, promet ).**Moje mjesto (selo ).**Kretanje pješaka pločnikom ili pješačkom stazom (kretanje cestom bez pješačke staze ).**Prijelaz preko ulice.* **Prirodna sredina***Prirodne pojave**Jesen, darovi jeseni.**Zima,radosti i opasnosti.**Proljeće , pozdrav suncu i prirodi koja se budi.**Ljeto, ljetne radosti.**Kako čuvam prirodu**Biljni svijet* *Proljetno buđenje biljnog svijeta. Prvi vjesnici proljeća.* *Radovi u parku, vrtu, polju, voćnjaku. Novo lice vrtova, šuma,livada i polja u proljeće .**Životinjski svijet**- Životinje i njihova mladunčad.* *- Sitni životinjski svijet : bubamara , leptir, pčela, mrav.***Praznici i proslave, značajni dani u godini**- Dani kruha -Sveti Nikola- Božić- Fašnik- Valentinovo- Uskrs- Dan planeta Zemlje- Majčin dan- Dan obitelji- Slavimo rođendane- Završna priredba |
| **Ja u svijetu brojki** | - stjecati elementarno matematičko znanje ;- izazivati i razvijati u djece zanimanje za kvantitativne odnose i promjene među predmetima i pojavama iz neposredne okoline;- utjecati na razvijanje opažanja i logičkog mišljenja;- u procesu stjecanja znanja utjecati na razvijanje preciznijeg rasuđivanja i izražavanja . | *Osnovnih prostorni i vremenski pojmovi**- gore – dolje ,lijevo – desno,veliko-malo,visoko-nisko,lagano – teško,usko – široko,**dugačko – kratko…**- dan – noć,jutro – podne – večer,danas – jučer – sutra**Pojam skupa**- klasifikacija skupova prema obliku , boji i veličini**- nizanje brojeva od najmanjeg do najvećeg, i obratno**- operacije pomoću skupova ; sastavljanje, rastavljanje, pridruživanje, uređivanje**- uočavanje skupova , rad pomoću skupova od 1 do 10**elemenata**- prepoznavanje znamenki od 1 do 10**Prostorni geometrijski likovi ( kvadar, kocka, valjak , kugla )**- imenovanje i prepoznavanje**Likovi u ravnini ( pravokutnik, krug, trokut )**- imenovanje i prepoznavanje* |
| **Rastem i razvijam se** | -stvaranje pozitivne slike o sebi;- poštivanje i prihvaćanje različitosti;- razvijati osjećaj pripadnosti grupi i suradnje unutar grupe-timski rad;- djelovati na razvijanje i formiranje moralnih, radnih, karakternih i drugih pozitivnih osobina ličnosti;- djelovati na razvitak i učvršćivanje dječjeg organizma;- jačati otpornost prema bolestima i deformitetima;- usvajati kulturne i higijensko – zdravstvene navike;- usavršavanje osnovnih pokreta djece;- poticanje boravka na svježem zraku i igara u prirodi. | *Socio-emocionalni razvoj**-Ovo sam ja**-Ja i moji prijatelji-upoznajmo se**-Volim- ne volim/mogu- ne mogu**- Kako pozdravljamo**-Četiri čarobne riječi**-Mogu li ti pomoći**- Hajdemo se dogovoriti**- Učinimo to zajedno**Moje tijelo i zdravlje**- Dijelovi tijela**- Jedemo zdravu hranu**- Peremo ruke, zube, kosu* *- Moja odjeća i obuća**- Igre koje volim**Osnovne strukture kretanja**- elementarne i štafetne igre**- hodanje i vježbe ravnoteže ( hodati sigurno, krupnim i sitnim koracima, na prstima, petama, mijenjajući pravac kretanja i mijenjajući tempo, držeći i ne držeći se za ruke, hodanje po niskoj gredi )**- trčanje ( trčati s lakoćom, hvatati jedno drugo u igrama u kojima se trči, trčati pojedinačno i u parovima, držeći se za ruke s više djece, naglo se zaustavljati na dani znak )**- skakanje ( skakati u dubinu, daljinu, visinu, skakati s mjesta i sa zaletom, poskakivati na mjestu objema nogama i jednom nogom )**- penjanje, puzanje, provlačenje ( penjati se po ljestvama ili prikladnim predmetima u prirodi, provlačiti se ispod raznih predmeta )**- bacanje , hvatanje, gađanje ( bacati različite predmete udalj lijevom i desnom rukom, bacati loptu uvis i hvatati sa jednom rukom i objema rukama, međusobno si dobacivati loptu, gađati sa malim lopticama u improvizirani cilj, gađati postavljene čunjeve )**- dizanje i nošenje ( dizati i nositi predmete : lopte, vrećice, palice, pojedinačno ili više predmeta odjednom )* |
| **Ja u svijetu glazbe i likovnog stvaralaštva** | - razvijati interes i sposobnosti primjene dostupnih likovnih tehnika;- njegovati i razvijati dječju kreativnost slikanjem, crtanjem i oblikovanjem;- razvijati spretnost, preciznost i urednost u radu;- razvijati sposobnost vizualnog percipiranja ;- razvijati sposobnost i smisao za vrednovanje vlastitih radova druge djece.- buditi interes za muziku i uključivati djecu u glazbene aktivnosti ( pjevanje, slušanje glazbe, muzičke igre );- razvijati glazbenu sposobnost djece ( glasovne mogućnosti, sluh, muzičko pamćenje i reproduciranje, osjećaj za ritam );- poticati djecu na razne oblike slobodnog izražavanja u vezi s glazbom ;- razvijati glazbene sposobnosti stvaraju osnove za trajniji interes i ljubav za muziku;- pomoću glazbe razvijati estetske osjećaji prema prirodi i okolini ; | *Crtanje**( ovladati tehnikom crtanja olovkom, flomasterom i pastelom)**- gradbene linije – nakon motivacijske igre prelaziti na crtanje ( « slažemo kockice « )**- funkcionalni raspored elemenata na plohi**( « kuća u mojoj ulici «, « ja u školi» )**- struktura linije («drvo bez lišća»,«grančica u cvatu»)**- raspored elemenata na plohi ( «ukrasi na ubrusu», «maslačkova svjetiljka»)**Slikanje**( upoznati sa tehnikama slikanja akvarelom; kolaž )**- promatrati i slikati motive iz okoline («srce ,cvijet za mamu», «sretni leptir»)**- kolaž ( «prometno sredstvo «)**Oblikovanje**( upoznati djecu s tehnikom rada služeći se plastelinom ,papir-plastikom, didaktički neoblikovanim materijalom)**- teme za plastelin : «košarica», «pas ili mačka «,**-papir plastika: «kapa», «vjetrenjača», kutijama se gradi selo**Pjevanje**- naučiti djecu pjevati nekoliko melodijskih i ritmički laganih pjesmica**Slušanje glazbe**- brojalice**- instrumentalne glazbe**-vokalno-instrumentalne glazbe**( najčešće narodne pjesme i kola )**Glazbene igre**- slušajući adekvatnu glazbu djeca izmišljaju različite pokrete**( najpogodnije melodije u 2/4 i ¾ taktu i narodna kola)* |

**Operativni plan i program izrađivat će se mjesečno ( omogućena je fleksibilnost u realizaciji planiranih tema s obzirom na interese i mogućnosti polaznika).**

**„Mala škola“ odvijat će se u OŠ Pokupsko.**

**Raspored rada:**

**- utorkom (12.15 – 13,50 ; 2 sata), srijedom (9,30 – 12.10; 3 sata) i petkom(10.40 - 13,50; 4 sata)**

**Plan realizacije**

|  |  |  |  |
| --- | --- | --- | --- |
| **mjesec** | broj sati | ostale aktivnosti  | broj sati |
| **10.mjesec** | 39 | -sudjelovanje na šk. priredbi uz Dane kruha  | 1 |
| **11.mjesec** | 36 |  |  |
| **12.mjesec** | 27 | - sudjelovanje na šk. priredbi za sv. Nikolu | 1 |
| **1.mjesec** | 27 |  |  |
| **2.mjesec** | 36 |  |  |
| **3.mjesec** | 38 |  |  |
| **4.mjesec** | 26 |  |  |
| **5.mjesec** | 36 | - cjelodnevni izlet - Medvednica(zajednički izlet sa učenicima nižih  razreda; svibanj ili lipanj) | 6 |
|  |  | -predstave u školi / izvan škole tijekom šk. god .  | 4 |
|  | 265 |  | 12 |
| **ukupno** | **277** |

**Plan i program rada izradila učiteljica Jelena Erent.**

**U Pokupskom, 1.10.2019.**